पाकिस्तानी आशिक बदला लेने 8500 किमी दूर गया, 11 की उम्र से करता था प्रेमिका का पीछा
ब्रिटेन की एक अदालत ने एक कातिक आशिक को उम्रकैद की सजा सुनाई है। उसे कम से कम 20 साल जेल में काटने होंगे। पाकिस्तान के इस शख्स पर अपनी कथित प्रेमिका की हत्या और लाश को सूटकेस में भर कर फेंकने का आरोप था।
ब्रिटेन की एक अदालत ने एक कातिक आशिक को उम्रकैद की सजा सुनाई है। उसे कम से कम 20 साल जेल में काटने होंगे।
पाकिस्तान के इस शख्स पर अपनी कथित प्रेमिका की हत्या और लाश को सूटकेस में भर कर फेंकने का आरोप था।
हत्या का कारण सिर्फ इतना था कि लड़की ने सिरफिरे आशिक के साथ रिलेशनशिप में आने से इनकार कर दिया था। मरने वाली लड़की भी पाकिस्तान की ही है। हत्यारे ने पाकिस्तान से लंदन जाकर लड़की की हत्या की थी।
हत्यारे को सजा होने के बाद लड़की के पिता ने कहा है कि कोई जानवर भी उनकी बेटी के साथ इससे अच्छा पेश आता।
11 साल की उम्र से किया लड़की का पीछा
21 साल की हिना बशीर और 28 साल का मुहम्मद अर्सलान पाकिस्तान में एक ही गांव के रहने वाले थे। जब हिना सिर्फ 11 साल की थी, तभी से अर्सलान उसके पीछे पड़ा था। वह हिना से शादी करना चाहता था।
लेकिन हिना के लिए अर्सलान का प्यार एकतरफा था। हिना उसे एक दोस्त के बतौर ही देखती थी। दूसरी ओर, अर्सलान लोगों को बताता कि हिना उसकी मंगेतर है और दोनों जल्दी ही शादी करने वाले हैं।
पीछा करते-करते लंदन पहुंचा आशिक 
साल 2021 में हिना आगे की पढ़ाई करने लंदन चली गई। दूसरी ओर, हिना के लंदन जाने के बाद अर्सलान परेशान रहने लगा। फिर उसने भी लंदन के एक कॉलेज में एम.ए में एडमिशन ले लिया। जबकि वो पाकिस्तान में पहले ही एम.ए कर चुका था और इस्लामाबाद की एक कंपनी में नौकरी भी कर रहा था।
लंदन आने के बाद भी अर्सलान हिना का पीछा करता। यहां उसे यह भी पता चला कि हिना किसी और लड़के को पसंद करती है। यह बात उसे उतनी नागवार गुजरी की उसने लंदन में ही हिना की हत्या कर दी।
फ्लैट पर बुलाकर मारा, सूटकेस में पैक की लाश
लंदन आने के बाद अर्सलान ने काफी कोशिश की कि हिना उसके साथ रिलेशनशिप में आए। लेकिन हिना ने इससे साफ इनकार कर दिया।
जिसके चलते अर्सलान अंदर ही अंदर हिना को मारने का प्लान बनाने लगा। फिर एक दिन उसने किसी बहाने से हिना को अपने फ्लैट बुलाया। जहां उसने गला घोंटकर हिना की हत्या कर दी।
हत्या के बाद अर्सलान ने लाश को एक बड़े सूटकेस में बंद कर फ्लैट में छिपा दिया। फ्लैट में उसका एक पार्टनर भी रहता था। उसे भी हत्या की खबर नहीं हुई।
सिरफिरे आशिक के फोन में मिला एकतरफा प्यार का पैगाम
जांच में खुलासा हुआ है कि हिना की हत्या के बाद अर्सलान ने उसके फोन को खंगाला। अर्सलान जानना चाहता था हिना किस लड़के को पसंद करती है।
फोन चेक करने के बाद अर्सलान ने हिना के फोन से अपना नंबर और चैट डिलीट कर दिया। सूटकेस सहित लाश को उसने एक सुनसान इलाके में फेंक दिया।
लेकिन बाद में शक होने पर पुलिस ने उससे पूछताछ की तो सारा सच बाहर आ गया। साइबर पुलिस ने अर्सलान के फोन से डिलीट डाटा भी बरामद कर लिया। जिसमें हिना के काफी सारे फोटोज और एक तरफा प्यार का पैगाम मिला।
खबर में आगे बढ़ने से पहले पोल के माध्यम से अपनी राय साझा करते चलें...
मारने के लिए दो बहनों को स्पेन से पाकिस्तान बुलाया
इससे पहले भी पाकिस्तान में ऐसी एक घटना सामने आई थी। जिसमें दो भाइयों ने स्पेन में रह रहीं अपनी पत्नियों की पाकिस्तान बुलाकर हत्या कर दी थी। दोनों सगी बहनें थीं।
दरअसल, अनीसा और आरजू अब्बास नाम की दो बहनें अपनी शादी से नाखुश होकर स्पेन में रह रही थीं। लेकिन परिवार का दबाव था कि दोनों अपने पतियों के साथ रहें।
दोनों बहनों के पाकिस्तान आने से इनकार करने पर कहा गया कि उनकी मां बीमार है और वे उसे देखने घर पर जल्दी आएं। उनके पाकिस्तान आने के सप्ताह भर के भीतर ही दोनों की हत्या कर दी गई।
इस मामले में स्पेन सरकार ने पाकिस्तान से कार्रवाई को कहा था। जिसके बाद आरोपी पतियों, पिता और परिवार के दूसरे कई सदस्यों को गिरफ्तार किया गया। हालांकि परिवार की ओर से बहनों के पतियों को माफी मिलने के बाद उन्हें छोड़ दिया गया।
एक्स हस्बैंड ने ब्रिटेन से लौटी महिला को मार डाला
2016 में सामिया शाहिद ब्रिटिश मूल की पाकिस्तानी ब्यूटीशियन का उसके एक्स हस्बैंड ने रेप करके मर्डर कर दिया था। वह इस बात से नाराज था कि सामिया ने उसको ठुकराकर किसी और से शादी कर ली थी। जैसे ही सामिया पाकिस्तान के झेलम जिले में लौटी तो उसको मौत नसीब हुई। इस मामले में उसके एक्स हस्बैंड और पिता को जेल हुई थी।
ब्रिटेन गई 40% पाकिस्तानी महिलाओं की जबरन होती शादी 
यूरोपीय देशों में रहने वाले पाकिस्तानियों के बीच अक्सर अपनी बेटियों की शादी पाकिस्तान में उनके कजन से करने का रिवाज है। ताकि उनके पतियों को यूरोप का वीजा मिल सके। ब्रिटिश सरकार की 2020 में छपी एक रिपोर्ट में कहा गया कि 40% ब्रिटिश महिला नागरिकों को पाकिस्तान ले जाकर उनकी जबरन शादी कराई जाती है।
झारखंड में एकतरफा आशिक ने लड़की को जिंदा जलाया
देश-दुनिया में अक्सर एकतरफा प्यार में हत्या और एसिड अटैक की खबरें आती रहती हैं। अभी कुछ वक्त पहले हीझारखंड के दुमका में एकतरफा प्यार में शाहरुख नाम के आशिक ने लड़की को पेट्रोल डालकर आग के हवाले कर दिया। गिरफ्तारी के बाद भी उसके चेहरे पर कोई शिकन नहीं थी।
एकतरफा प्यार में पड़कर क्यों कातिल बन जाते हैं आशिक?
साइकोलॉजिस्ट सौम्या निगम बताती हैं कि एकतरफा प्यार में बेहरम हत्याएं ‘साइकोपैथ’ का नजीता है। इसके पीछे का कारण किसी एक पार्टनर का ‘साइकोपैथ’ होना है।
‘साइकोपैथ’ होना एक मानसिक स्थिति है, जिसमें कोई शख्स संवेदनहीन हो जाता है। उसे लोगों को मारते, काटते या उबालते हुए भी बुरा नहीं लगता। वह इसे नॉर्मल समझता है।
एक तरफाप्यार में प्रेमी अपना पूरा इमोशन उस ओर लगता है जहां से बदले में कुछ भी मिलने की संभवना नहीं होती। ऐसे में धीरे-धीरे यह प्यार नफरत, कुंठा और जलन में बदल जाता है और सिरफिरा आशिक हत्या या एसिड अटैक जैसी घटनाओं को अंजाम देता है।